Эколагі даўно заклікаюць звярнуць сур’ёзную ўвагу і супрацьстаяць відам-інтрадуцэнтам, бо акрамя вялікай шкоды для эканомікі і сельскай гаспадаркі, чужародныя віды змяняюць экасістэмы і знішчаюць мясцовыя віды непасрэдна або дзякуючы канкурэнцыі. Аднак у штаце Фларыда (ЗША) навукоўцы адзначылі зусім нечаканы прыклад пазітыўнага ўздзеяння інвазійнага віда смаўжа-інтрадуцэнта, які амаль наўпрост дапамог віду птушак, якому тут пагражае знікненне.